Euroopa Parlamendi ja nõukogu määruse (EL) nr 1308/2013 artiklis 105 osutatud veinisektoris kasutatava nimetuse tootespetsifikaadi muutmise taotluse avaldamine

(2021/C 284/07)

Käesoleva dokumendi avaldamine annab õiguse esitada vastuväiteid Euroopa Parlamendi ja nõukogu määruse (EL) nr 1308/2013 (1) artikli 98 kohaselt kahe kuu jooksul alates käesoleva dokumendi avaldamise kuupäevast.

TOOTESPETSIFIKAADI MUUTMISE TAOTLUS

„Cotnari“

PDO-RO-A0135-AM01

Taotluse esitamise kuupäev: 1. august 2017

1. Muudatuse suhtes kohaldatavad õigusnormid

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjendused

2.1. Uute veinitüüpide lisamine – kvaliteetvahuvein ja aromaatne kvaliteetvahuvein

Tootespetsifikaati muudetakse, et lisada määruse (EL) nr 1308/2013 VII lisa II osas määratletud uued viinamarjasaaduste kategooriad, st kvaliteetvahuvein ja aromaatne kvaliteetvahuvein, mis on saadud üksnes kontrollitud päritolunimetuse „Cotnari“ jaoks piiritletud alal kooskõlas kehtivate õigusaktidega. Lisaks vaikse veini kategooriale võib ka nende kategooriate puhul kasutada kaitstud päritolunimetust „Cotnari“.

Muudetud on tootespetsifikaadi I peatükki ja koonddokumendi punkti 1.3.

Taotletakse päritolunimetuse „Cotnari“ laiendamist kvaliteetvahuveinile ja aromaatsele kvaliteetvahuveinile, et suurendada Cotnari piirkonna viinamarjakasvatuspotentsiaali, mis avaldub ka kõnealuste uute tootekategooriate omadustes.

Seoses viimastel aastatel toimunud vahuveinide tarbimise kasvuga, mis viitab tarbijate huvi suurenemisele kõikide tootmisviiside abil toodetud vahuveinide, eriti geograafiliste tähiste/päritolunimetustega veinide vastu, on paljud Rumeenia tootjad hakanud keskenduma vahuveinide tootmisele, eelkõige kohalikest sortidest.

Rumeenia sortidest „Tămâioasă românească“ ja „Bussuioacă de Bohotin“ valmistatud aromaatsed kvaliteetvahuveinid võlgnevad oma parimad omadused määratletud piirkonna mullastiku- ja ilmastikutingimustele, mis annavad neile veinidele eriliselt intensiivse aroomi, puuviljalisuse ja hõrkuse.

2.2. Viinamarjade saagikuse muutmine, et kajastada selle suurenemist

Tootespetsifikaadis on Cotnari veinide valmistamiseks kasutatavate viinamarjade ja viinapuude saagikust suurendatud.

Tootespetsifikaadi IV ja V peatükki ning koonddokumendi punkti 1.5.2 on muudetud.

Muudatusega kehtestatakse maksimaalne viinamarjade ja viinapuude saagikus, võttes arvesse viinamarjade spetsiifilist küpsusastet saagikoristuse ajal, asjaolu, et viimase kümne aasta jooksul on määratletud piirkonna suurtesse viinamarjaistandustesse uuesti istutatud kohalikke sorte, nagu „Grasă de Cotnari“, „Frâncușă“, „Fetească Albă“, „Busuioacă de Bohotin“, „Tămâioasă Românească“ ja „Fetească Neagră“, millel on suurem bioloogilise saagikuse potentsiaal, ja lisaks on kasutatud tõhusaid istutuskavasid, mis hõlmavad viinapuude tiheduse suurendamist hektari kohta võrreldes vanade viinamarjaistandustega.

Uute viinamarjaistanduste rajamisel kasutatav istutusmaterjal koosneb traditsiooniliste sortide uutest kloonidest, millel on paremad kvalitatiivsed omadused ja suur tootmispotentsiaal. Kui vanades viinamarjaistandustes kasvatati 2 200–2 500 viinapuud hektari kohta, siis uutes viinamarjaistandustes on viinapuude tihedus sõltuvalt kasutatavast istutussüsteemist 3 600–4 200 viinapuud hektari kohta.

2.3. Uute veinitüüpide (kvaliteetvahuveinid ja aromaatsed kvaliteetvahuveinid) analüütiliste omaduste esitamine

Tootespetsifikaati täiendati uue teabega taotletud uute tootekategooriate (kvaliteetvahuvein ja aromaatne kvaliteetvahuvein) analüütiliste ja organoleptiliste omaduste kohta.

Selle tulemusel on muudetud tootespetsifikaadi XI peatüki punkti a ja koonddokumendi punkti 1.4.

Tootespetsifikaadi täiendamine uute veinitüüpide omadustega on vajalik seoses lisatavate uute kategooriatega, mis tuleb kindlaks määrata ja mida tuleb kirjeldada, sätestades nende konkreetsed analüütilised näitajad.

2.4. Uute veinitüüpide (kvaliteetvahuveinid ja aromaatsed kvaliteetvahuveinid) organoleptiliste omaduste esitamine

Kvaliteetvahuveini ja aromaatse kvaliteetvahuveini lisamine tähendas, et tootespetsifikaati tuli muuta, et lisada teave nende uute kategooriate organoleptiliste omaduste kohta, ning seega lisati nende veinitüüpide välimust, lõhna ja maitset kirjeldav teave.

Selle tulemusel on muudetud tootespetsifikaadi XI peatüki punkti b ja koonddokumendi punkti 1.4.

Tootespetsifikaadi täiendamine uute veinitüüpide omadustega on vajalik seoses lisatavate uute kategooriatega, mis tuleb kindlaks määrata ja mida tuleb kirjeldada, sätestades nende konkreetsed analüütilised näitajad.

2.5. Uute veinitüüpide (kvaliteetvahuveinid ja aromaatsed kvaliteetvahuveinid) seos geograafilise piirkonnaga

Seose kirjeldust geograafilise piirkonnaga on täiendatud, et esitada pärast uute veinitüüpide, st kvaliteetvahuveini ja aromaatse kvaliteetvahuveini lisamist tootespetsifikaati kõigi veinitüüpide asjakohane kirjeldus, tagamaks, et seda põhjuslikku seost kirjeldatakse üksikasjalikult iga tootekategooria puhul.

Tootespetsifikaadi II peatükki ja koonddokumendi punkti 1.8 on muudetud.

Seoses uute veinitüüpide lisamisega tuleb tootespetsifikaati lisada teave geograafilise piirkonna, uute tootekategooriate omaduste ja põhjusliku seose kohta, et kehtestada soodsad tingimused määratletud piirkonnas, kust taotluses esitatud tooted on saadud.

2.6. Kvaliteetvahuveinide ja aromaatsete kvaliteetvahuveinide tootmismeetodite (tehnoloogia) lisamine

Tootespetsifikaati täiendati kvaliteetvahuveinide ja aromaatsete kvaliteetvahuveinide tootmismeetoditega. Selline teave tuleb esitada nende kategooriate lisamise tõttu.

Tootespetsifikaadi X peatükki on muudetud koonddokumendis muudatusi tegemata.

Kaitstud päritolunimetusega kvaliteetvahuveini „Cotnari“ tuleb toota olenevalt kasutatavast meetodist kas autoklaavides või pudelites loomuliku kääritamise teel, kasutades tootespetsifikaadis loetletud sortidest saadud baasveine.

Vaiksete veinide tootmismeetodeid täiendatakse, et saada punastest või roosadest sortidest leotamise teel roosasid veine.

2.7. Kvaliteetvahuveini ja aromaatse kvaliteetvahuveini tootmistehnoloogiale viitavate terminite lisamine märgistusele

Tootespetsifikaati täiendati uute veinikategooriate märgistamise erinõuetega, mis tulenevad seadusega nõutavate suhkrusisaldusele osutavate terminite lisamisest (brut nature, brut, ekstra brut, ekstra dry, sec, demi-sec).

Selle tulemusel on muudetud tootespetsifikaadi XII peatükki ja koonddokumendi punkti 1.9.

KOONDDOKUMENT

1. Toote nimetus

Cotnari

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

6. Aromaatne kvaliteetvahuvein

4. Veini(de) kirjeldus

Valgete vaiksete veinide analüütilised ja organoleptilised omadused

Organoleptiliselt on valged veinid täidlase maitsega, värvuselt rohekaskollasest (noored veinid) kuni õlgkollase ja meekollaseni (küpsed veinid); neil on rosinate, Kreeka pähklite ja mõrumandlite lõhn („Grasă de Cotnari“); küpsete viinamarjade aroom, mida täiendavad tugevad lillevarjundid, puuviljalisus („Frâncușă“); heina- ja akaatsiaõite lõhn ning värske või ja leivakooriku maitse („Chardonnay“); värskuse, troopiliste puuviljade, äsja lõigatud paprika ja leedripuu õite aroom („Sauvignon“).

Mõned aromaatsed sordid on intensiivse värvusega, neil on basiiliku, niidetud heina ja basiilikupirnide lõhn ning roosi- ja pärnaõienüansiga magusa roosa veini maitse („Tămâioasă românească“); vanilli- ja mandliaroomidest pakatav sametine maitse („Traminer roz“); mitmekesine, roosast kuni kuivatatud sibulakoore toonini ulatuv värvus ning basiiliku või roosi lõhn („Busuioacă de Bohotin“).

Üldised analüütilised omadused Maksimaalne üldalkoholisisaldus (mahuprotsentides) 15,00 Minimaalne tegelik alkoholisisaldus (mahuprotsentides) 11,00 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 350

Roosade vaiksete veinide analüütilised ja organoleptilised omadused

Organoleptiliselt on roosad veinid täidlase maitsega, värvuselt rohekaskollasest (noored veinid) kuni õlgkollase ja meekollaseni (küpsed veinid); neil on rosinate, Kreeka pähklite ja mõrumandlite lõhn („Grasă de Cotnari“); küpsete viinamarjade aroom, mida täiendavad tugevad lillevarjundid, puuviljalisus („Frâncușă“); heina- ja akaatsiaõite lõhn ning värske või ja leivakooriku maitse („Chardonnay“); värskuse, troopiliste puuviljade, äsja lõigatud paprika ja leedripuu õite aroom („Sauvignon“).

Mõned aromaatsed sordid on intensiivse värvusega, neil on basiiliku, niidetud heina ja basiilikupirnide lõhn ning roosi- ja pärnaõienüansiga magusa roosa veini maitse („Tămâioasă românească“); vanilli- ja mandliaroomidest pakatav sametine maitse („Traminer roz“); mitmekesine, roosast kuni kuivatatud sibulakoore toonini ulatuv värvus ning basiiliku või roosi lõhn („Busuioacă de Bohotin“).

Üldised analüütilised omadused Maksimaalne üldalkoholisisaldus (mahuprotsentides) 15,00 Minimaalne tegelik alkoholisisaldus (mahuprotsentides) 11,00 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 200

Punaste vaiksete veinide füüsikalised, keemilised ja organoleptilised omadused

Punased veinid on noorena rubiinpunase ja küpsena tellispunase varjundiga; neil on kuivatatud punaste puuviljade, ploomide ja hilistoominga lõhn ning sametine maitse, milles avaldub tuntav ja meeldiv puuviljalisus.

Üldised analüütilised omadused Maksimaalne üldalkoholisisaldus (mahuprotsentides) 15,00 Minimaalne tegelik alkoholisisaldus (mahuprotsentides) 12,00 Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 20 Maksimaalne vääveldioksiidi üldsisaldus (milligrammides liitri kohta) 200

Kvaliteetvahuveinide analüütilised ja organoleptilised omadused

Kaitstud päritolunimetusega kvaliteetvahuveinid on oma organoleptiliste omaduste poolest peened ja värsked, kerge käärimislõhna ja lillenüanssidega naturaalveinid. Kauakestva vahuga valgete vahuveinide värvus ulatub erkrohekaskollasest kahvatukollaseni ning roosadele vahuveinidele on omane varieeruva intensiivsusega roosakas varjund.

Kaitstud päritolunimetusega vahuveinid „Cotnari“ on alguses intensiivse mulliga; seejärel mullitamine väheneb, kuid on siiski piisavalt kauakestev ja väike, demonstreerides Cotnari veinide suursugusust ja peenust.

Neil on värske ja peen lõhn, mis on iseloomulik sordile, millest need on valmistatud, ning kerge ja lilleline maitse ning autolüüsitud pärmi järelmaitse ja -lõhn.

Kvaliteetvahuveinide ülerõhk temperatuuril 20 °C on vähemalt 3,5 baari.

Üldised analüütilised omadused Maksimaalne üldalkoholisisaldus (mahuprotsentides) 11,00 Minimaalne tegelik alkoholisisaldus (mahuprotsentides) 10,00 Minimaalne üldhappesus 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 11 Maksimaalne vääveldioksiidi üldsisaldus (milligrammides liitri kohta) 185

Aromaatsete kvaliteetvahuveinide analüütilised ja organoleptilised omadused

Sordist „Tămâioasă Românească“ valmistatud aromaatne kvaliteetvahuvein on rohekalt helkiva õlgkollase värvusega, vahutab rikkalikult ning tekitab väikseid ja püsivaid mulle. Sellel on peen, intensiivne ja külluslik viirukine lõhn, mida rikastavad basiiliku, roosi ja värskelt niidetud heina varjundid. Tänu hapususe ja magususe tasakaalule on selle maitse tasakaalus, meeldiv ja värske.

Sordist „Busuioacă de Bohotin“ valmistatud aromaatne kvaliteetvahuvein on värvuselt purpurse varjundiga roosa, vahutab rikkalikult ning tekitab väikseid ja püsivaid mulle. Sellele iseloomulik muskaadilõhn on peen ja intensiivne, tsitrusviljade, basiiliku ja roosi kroonlehtede varjunditega ning järelmaitses on tunda tagasihoidlikku värskete punaste puuviljade aroomi. Maitse on meeldiv ja värske tänu happesuse ja suhkrusisalduse tasakaalule. Veini aroom, maitse ja püsivus on tasakaalus.

Aromaatsete kvaliteetvahuveinide ülerõhk temperatuuril 20 °C on vähemalt 3 baari.

Üldised analüütilised omadused Maksimaalne üldalkoholisisaldus (mahuprotsentides) 10,00 Minimaalne tegelik alkoholisisaldus (mahuprotsentides) 6,00 Minimaalne üldhappesus 3,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 11 Maksimaalne vääveldioksiidi üldsisaldus (milligrammides liitri kohta) 185

5. Veinivalmistustavad

a. Peamised veinivalmistustavad

Viljelustavad

Kastmine on lubatud üksnes põuastel aastatel ning ONVPV (riiklik viinamarja- ja veiniamet) loal, kui veesisaldus mullas 100 cm sügavusel langeb alla 50 % AHIst (aktiivne niiskusintervall), kohaldades mõistlikku kastmisstandardit (400–600 m3/ha).

Roheline korje – viinamarjakobarate arvu vähendamine küpsemise faasis, kui võimalik toodang ületab tootespetsifikaadis lubatud ülempiiri.

b. Maksimaalne saagikus

— Sordid „Grasă de Cotnari“, „Pinot gris“, „Chardonnay“, „Muscat Ottonel“, „Traminer roz“, mis on koristamise ajal täielikult küpsed: 11 000 kilogrammi viinamarju hektari kohta

— Sordid „Tămâioasă Românească“, „Sauvignon“, „Busuioacă de Bohotin“, mis on koristamise ajal täielikult küpsed: 12 500 kilogrammi viinamarju hektari kohta

— Sordid „Fetească albă“, „Fetească neagră“, mis on koristamise ajal täielikult küpsed: 13 000 kilogrammi viinamarju hektari kohta

— Sort „Frâncușă“, mis on koristamise ajal täielikult küps: 14 000 kilogrammi viinamarju hektari kohta

— Sordid „Grasă de Cotnari“, „Pinot gris“, „Chardonnay“, „Muscat Ottonel“, „Traminer roz“, mis on koristamise ajal täielikult küpsed: 82,50 hektoliitrit hektari kohta

— Sordid „Tămâioasă românească“, „Sauvignon“, „Busuioacă de Bohotin“, mis on koristamise ajal täielikult küpsed: 94,00 hektoliitrit hektari kohta

— Sort „Frâncușă“, mis on koristamise ajal täielikult küps: 105,00 hektoliitrit hektari kohta

— Sordid „Fetească albă“, „Fetească neagră“, mis on koristamise ajal täielikult küpsed: 97,50 hektoliitrit hektari kohta

6. Määratletud geograafiline piirkond

Kontrollitud päritolunimetusega veinide „Cotnari“ tootmiseks kindlaks määratud piirkond hõlmab järgmisi Iași and Botoșani maakonna asulaid:

Iași maakond

— Cotnari omavalitsusüksuse külad: Cotnari, Hodora, Cârjoaia, Bahluiu, Iosupeni ja Lupăria;

— Ceplenița omavalitsusüksuse külad: Ceplenița, Buhalnița ja Zlodica;

— Scobinți omavalitsusüksuse külad: Scobinți, Bădeni, Zagavia ja Fetești;

— Hârlău linn: Hârlău linn;

— Deleni omavalitsusüksuse külad: Deleni, Maxut, Feredeni, Slobozia ja Poiana;

— Cucuteni omavalitsusüksuse külad: Cucuteni, Băiceni, Săcărești;

— Todirești omavalitsusüksuse külad: Todirești ja Băiceni;

— Balși omavalitsusüksuse külad: Balși, Boureni ja Coasta Măgurii.

Botoșani maakond

— Frumușica omavalitsusüksuse külad: Frumușica ja Rădeni.

Kontrollitud päritolunimetusele „Cotnari“ võib olenevalt tootjate soovist lisada ühe järgmistest viinamarjaistanduste nimedest: Dealul Castel, Dealul Episcopului, Dealul Paraclis, Dealul Mândrului, Zlodica, Țiglăi, Dealul Cătălina, Cârjoaia, Lupăria, Ceplenița, Dealul lui Vodă, Buhalnița, Scobinți, Dealul Furcilor, Dealul Stânca, Hodora, Zagavia, Dealul Naslău, Hârlău, Deleni, Cucuteni, Boureni, Balș, Coasta Măgurii.

7. Peamised veiniviinamarjasordid

„Busuioacă de Bohotin Rs“ – „Schwarzer Muscat“, „Muscat fioletovâi“, „Muscat violet cyperus“, „Tămâioasă violetă“

„Chardonnay B“ – „Gentil blanc“, „Pinot blanc“, „Chardonnay“

„Fetească albă B“ – „Păsărească albă“, „Poama fetei“, „Mädchentraube“, „Leanyka“, „Leanka“

„Fetească neagră N“ – „Schwarze Mädchentraube“, „Poama fetei neagră“, „Păsărească neagră“, „Coada rândunicii“

„Frâncușă B“ – „Vinoasă“, „Mildweisser“, „Mustoasă de Moldova“, „Poamă creață“

„Grasă de Cotnari B“ – „Dicktraube“, „Grasă“, „Köver szölö“

„Muscat Ottonel B“ – „Muscat Ottonel blanc“

„Pinot Gris G“ – „Affumé“, „Grau Burgunder“, „Grauburgunder“, „Grauer Mönch“, „Pinot cendré“, „Pinot Grigio“, „Ruländer“

„Sauvignon B“ – „Green Sauvignon“

„Traminer Roz Rs“ – „Rosetraminer“, „Savagnin roz“, „Gewürztraminer“

„Tămâioasă românească B“ – „Busuioacă de Moldova“, „Muscat blanc à petit grains“

„Tămâioasă românească B“ – „Rumänische Weihrauchtraube“, „Tamianka“

8. Seos(t)e kirjeldus

Seos geograafilise piirkonnaga – üksikasjalik teave geograafilise piirkonna kohta

Suurem osa Cotnari piirkonna viinamarjaistandustest asub kvaternaari ladestutel, eelkõige Coasta Cotnarilori deluviaalsetel ja kolluviaalsetel setetel, ja vähem, kui üldse, niitudel asuvatel uhtsetetel (kliimast tulenevate takistuste tõttu). Vaid üksikutel aladel on viinapuud juurdunud ka Sarmaatia kaljudel või vähearenenud muldades (Cotea et al., 2006).

Mäenõlvadel on levinud mägedelt vihmaveega alla uhutud deluviaalsed ja kolluviaalsed setted. Viinamarjakasvatuspiirkonna idapoolseimas osas esineb ka sooldunud ladestutel moodustunud sooldunud ja leeliselisi muldasid. Üldiselt on sellisest lähtematerjalist tekkinud muld viinamarjakasvatuseks soodne (Cotea et al., 2006).

Viinamarjakasvatuspiirkonna kliima jaguneb kuueks mikrokliimaks; valdav mikrokliima, mis on iseloomulik 45 %-le kogu piirkonnast, valitseb lõuna-, kagu- ja läänenõlvadel, mille kalle on 5–20° ja kus on rohkelt päikesepaistet ning mis on hästi kaitstud külmade põhja- ja kirdetuulte eest. Neil nõlvadel valitseb viinamarjakasvatuspiirkonna kõrgeim temperatuur, tänu millele sobivad need ideaalselt viinamarjakasvatuseks.

Seos geograafilise piirkonnaga – üksikasjalik teave toote kohta

Vaiksed veinid on täidlased, sordile iseloomuliku lille- või puuviljalõhnaga, mis tuleneb pikast ja kuivast sügisest ning piirkonnas levinud väärishallituse mõjust. Neil on tsitrusviljade, mee, akaatsia- ja leedripuuõite lõhn, lühikest aega laagerdunud veinis on tunda vanilli ja mandli noote.

Kvaliteetvahuveini lõhn on alguses taanduva varjundiga ja omandab seejärel tsitrusviljade ja heina nüansid ning kerge autolüüsitud pärmi hõngu. Veini aroom viitab roheliste Kreeka pähklite tuumade, basiilikupirnide, mee ja rosinate erilisele maitsele ning Cotnari piirkonna pikkadele kuivadele sügistele omasele väärishallituse lõhnale.

Aromaatsetel kvaliteetvahuveinidel on intensiivne ja rikkalik lõhn, mida täiendavad basiiliku, roosi ja värskelt niidetud heina noodid; need vahutavad rikkalikult ning tekitavad väikseid ja püsivaid mulle; maitse on meeldiv, värske ja tasakaalus.

Seos geograafilise piirkonnaga – põhjuslik seos

Cotnari kaitstud päritolunimetusega hõlmatud piirkonnas valmistatud vaiksed veinid erinevad üksteisest neis kasutatud sortide eriomaduste tõttu, mida on omakorda mõjutanud viinamarjakasvatuspiirkond.

Cotnari piirkonnale iseloomulikud pikad ja kuivad sügised aitavad kaasa väärishallituse tekkele, mis muudab veinid täidlaseks ja lõhnalt mitmekesiseks; jääksuhkrut sisaldavatest veinidest, mis on valmistatud viinamarjadest, mis on koristatud ajal, mil need on väärishallitusega nakatunud, saadakse naturaalsed magusad veinid. Need veinid sobivad hästi laagerdumiseks, kuna nende alkoholisisaldus on sageli üle 12 mahuprotsendi.

Tänu piirkonna kliimaoludele on veinide aroom mitmekesine, troopilistele puuviljadele omaste lillevarjunditega, neile on omane hea suhkrute, alkoholi ja happesuse tasakaal.

Coasta Dealul Mare - Hârlău piirkonna kaitsvas varjus pika, kuiva ja väga päikesepaistelise sügise jooksul tekkiv peaaegu täiuslik tasakaal sademete, päikesepaiste ja põhjavee aurustumise vahel tagab selliste sortide nagu „Grasă de Cotnari“ optimaalse valmimise, andes veinile meekärje, mee ja rosinate aroomi ning intensiivse värvuse (merevaigu noodid laagerdunud veinides).

Kvaliteetvahuveinid on tasakaalustatud maitsega, hästi integreeritud happesusega, mis tuleneb ka sellest, et veine saadakse Moldaavia kõige põhjapoolsematest viinamarjaistandustest. Mõõdukat külma ja põuda taluvate sortide keskmine kasvuperiood jääb aega, mil päikesekiirguse hulk on optimaalne, võimaldades nendele sortidele omastel aroomidel aeglaselt kuhjuda, mille tulemuseks on eriliste omadustega veinid.

Aromaatsete kvaliteetvahuveinide sortidele iseloomuliku aroomi aeglane kuhjumine on tingitud soojadest ja väga päikesepaistelistest suvedest, samuti septembri keskmisest temperatuurist, mis võimaldab toota rikkaliku lõhnabuketi ja iseloomuliku varjundiga veine.

Kvaliteetvahuveinid ja aromaatsed kvaliteetvahuveinid on valmistatud eelkõige käsitsi korjatud kohalikest aromaatsetest viinamarjasortidest, nagu „Tămâioasă românească“, „Fetească albă“, „Francușă“ ja „Busuioacă de Bohotin“, aga ka rahvusvahelistest sortidest, mis on kohanenud kohaliku Cotnari viinamarjakasvatuspiirkonnaga, väljendades selle ehedust ja tuginedes piirkonna traditsioonilistele veinivalmistamise meetoditele, mis hõlmavad ka Moldaaviale omaseid võtteid.

Traditsioonilisi tavasid täiendavad siiski tänapäeva veinivalmistusmeetodid, mis keskenduvad kvaliteetvahuveinide ja aromaatsete kvaliteetvahuveinide puuviljalisuse ja värskuse võimalikult täielikule esiletoomisele ja väljendamisele, mille taga on eelkõige suurendatud aroomipotentsiaaliga sordid.

Need on heledad, küllusliku vahu, väikese mulli ja erilise lille- või puuviljalõhnaga veinid.

Vahuveinides avaldub hea happesuse ja suhkrusisalduse tasakaal, mis viitab Cotnari viinamarjaistanduste eripärale ja suursugususele. Cotnari kaitstud päritolunimetusega hõlmatud piirkond on erilise iseloomuga Rumeenia viinamarjakasvatuspiirkond, kus on säilinud Rumeenia kohalike sortide kasvatamise traditsioon. Siinses piirkonnas on vanade Rumeenia sortide, nagu „Grasă de Cotnari“, „Tămâioasă românească“, „Fetească albă“, „Francușă“, „Busuioacă de Bohotin“ ja „Fetească neagră“ osakaal kõige suurem.

Veinides avaldub aromaatsete sortide iseloom (mis meenutab kuivatatud aprikoose, meevaha, värskelt niidetud heina, basiilikupirne), kuid see sõltub suurel määral ka leotamise ja kääritamise viisist ja kestusest, mis võimaldab aromaatsete ainete ekstraheerimist viinamarjakestadest.

Vanadest sortidest, nagu „Frâncușă“ ja „Busuioacă de Bohotin“ saab valmistada pika ja püsiva mulliga väärtuslikke vahuveine, mis on õlgkollase või kahvatu/heleroosa värvusega, lõhnavad leedripuu- või akaatsiaõite, basiilikupirni, rohelise aprikoosi, greibi, sidrunikoore ja rohelise õuna järele, neil on keskmiselt mineraalne maitse, milles domineerivad puuviljanoodid.

Vanasti hinnati neid sorte valitsejate õukondades kõrgelt ja neid võis sageli leida bojaaride külluslikelt peolaudadelt. Veinipudeli siltidel oli kujutatud Vlădoianu lossi, mille ehitas 1901. aastal Vlădoianu, bojaar, kes oli peale Rumeenia keskpanga juhataja ka silmapaistev viinamarjakasvataja. Aja jooksul on saanud sellest kujutisest inspiratsiooniallikas Cotnari veinide loo kirjutamiseks.

9. Muud olulised tingimused

Turustustingimused

Õigusraamistik:

liikmesriigi õigusaktid

Lisatingimuse liik:

märgistamisega seotud lisasätted

Tingimuse kirjeldus:

kvaliteetvahuveini ja aromaatse kvaliteetvahuveini kategooriasse kuuluvate veinide etikettidel on esitatud ka kohaldatavate õigusaktidega nõutavad märked suhkrusisalduse kohta (brut nature, brut, ekstra brut, ekstra dry, sec, demi-sec).

Link tootespetsifikaadile

http://onvpv.ro/sites/default/files/caiet_sarcini_doc_cotnari_modif_cf_notific_797_21.04.2020_no_track_changes.pdf

(1) ELT L 347, 20.12.2013, lk 671.